16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 520 της 11 Ιουλ./18 Αυγ. 1969 (ΦΕΚ Α΄ 161) Περί ιδρύσεως Σχολής Βοηθών Νοσοκόμων Μονοετούς φοιτήσεως παρά τω Κέντρω Νοσημάτων Θώρακος Βορείου Ελλάδος. Έχοντες υπ’ όψιν: α)Το άρθρ. 4 του Ν.Δ. 683 της 7 Μαΐου 1948 «περί Διπλωματούχων Αδελφών Νοσοκόμων και Επισκεπτριών», β)Τον υπ’ αριθ. 7/67 Α. Νόμον «περί συγχωνεύσεως των Υπουργείων Κοινωνικής Προνοίας και Υγιεινής εις ενιαίον Υπουργείον υπό τον τίτλον Υπουργείον Κοινωνικής Προνοίας», γ)Την υπ’ αριθ. 168/1969 γνωμάτευσιν του ΑΣΔΥ και δ)Την υπ’ αριθ. 451 γνωμοδότησιν του Συμβουλίου της Επικρατείας, προτάσει των Ημετέρων επί των Κοινωνικών Υπηρεσιών και Οικονομικών Υπουργών, απεφασίσαμεν και διατάσσομεν: Άρθρον μόνον.-1.Ιδρύεται παρά τω Κέντρω Νοσημάτων Θώρακος Βορείου Ελλάδος εν Εξοχή Θεσσαλονίκης Σχολή Βοηθών Νοσοκόμων Μονοετούς φοιτήσεως υπό τον τίτλον «Σχολή Βοηθών Νοσοκόμων Κέντρου Νοσημάτων Θώρακος Βορείου Ελλάδος» αποτελούσα εξάρτημα του Νοσοκομείου τούτου και τελούσα υπό την εποπτείαν και τον έλεγχον του Υπουργείου Κοινωνικών Υπηρεσιών. 2.Η Σχολή αύτη διοικείται υπό του Διοικητικού Συμβουλίου του Κέντρου Νοσημάτων Θώρακος Βορείου Ελλάδος και σκοπόν έχει την πρακτικήν και θεωρητικήν εκπαίδευσιν γυναικών προς απόκτησιν πτυχίου βοηθού νοσοκόμου συμφώνως προς τας διατάξεις του Ν.Δ. 683/1948 «περί Διπλωματούχουν Αδελφών Νοσοκόμων και Επισκεπριών» ως αύται ετροποποιήθησαν και συνεπληρώθησαν μεταγενεστέρως, υπό των οποίων κατά πάντα τα λοιπά διέπεται η Σχολή αύτη. 3.Αι δαπάναι λειτουργίας της Σχολής βαρύνουν τον προϋπολογισμόν του Κέντρου Νοσημάτων Θώρακος Βορείου Ελλάδος. Εις τους αυτούς επί των Κοινωνικών Υπηρεσιών και Οικονομικών Υπουργούς, ανατίθεμεν την δημοσίευσιν και εκτέλεσιν του παρόντος. 